ટેસ્ટ મેચ દરમિયાન ધોની તરફથી શાનદાર કેપ્ટનશિપનાં ઘણાં ઉદાહરણ છે. ટેસ્ટ મેચમાં વિરાટ કોહલીના નેતૃત્વની ક્ષમતાને ઘણા દિગ્ગજ ક્રિકેટર્સે પ્રશંસા કરી છે. વિરાટમાં સૌરવ ગાંગુલીના નેતૃત્વનો અંશ જોવા મળે છે. આઇપીએલની વર્તમાન સિઝનમાં અત્યાર સુધીના મુકાબલાઓની વાત કરીએ તો વિરાટના નેતૃત્વમાં આરસીબી જોકે ટોચની ટીમોમાં સ્થાન મેળવી શકી નથી, પરંતુ કેપ્ટનશિપ અને પોતાની બેટિંગથી તેણે બધાંને પ્રભાવિત જરૂર કર્યાં છે. આમ જોવામાં આવે તો વિરાટમાં બેટિંગમાં સચીન અને કેપ્ટનશિપમાં સૌરવ જેવી આક્રમકતા જોવા મળી છે અને તેના નેતૃત્વમાં ટીમ ઇન્ડિયાની સફળતાની આશા રાખી શકાય તેમ છે.